kardosdrur/scandi-wiki huggingface dataset:
Athens Olympiske Stadion

Athens Olympiske Stadion "Spiros Ludvig" (græsk: Ολυμπιακό Στάδιο "Σπύρος Λούης", Olympiakó Stádio "Spiros Ludvig") i Athen er en del af Athens olympiske anlæg. Det har navn efter den første (moderne) olympiske vinder af maratonløbet i 1896, Spiros Ludvig.

Historie 
Det olympiske stadion ligger i Marousis-området i Athen. Det blev oprindeligt designet i 1979 og bygget 1980-1982 og var færdigt i tide til at være vært for EM i atletik 1982. Det blev indviet af den daværende græske præsident, Konstantinos Karamanlis, den 8. september 1982. Det var også vært for flere konkurrencer under Middelhavslegene 1991 og VM i atletik 1997, hvilket var med til at bevise, at det egnede sig til afholdelse af større sportsbegivenheder, efter at det ikke lykkedes Athen at blive valgt som arrangør af OL i 1996. 

Det blev omfattende renoveret i tiden op til Olympiaden i 2004, herunder forsynes med overdækning af langsiderne, designet af Santiago Calatrava. Taget nåede at blive færdigt lige før legenes åbning, og stadionet blev derefter officielt nyåbnet 30. juli 2004. Det blev brugt til atletikkonkurrrencerne og fodboldfinalen ved Sommer-OL 2004. Det var også vært for legenes åbningsceremoni den 13. august 2004 og for afslutningsceremonien den 29. august 2004. Stadionets tilskuerpladser blev reduceret til 71.030 under OL, mens det oprindeligt kunne rumme 75.000, og kun 56.700 pladser blev udbudt under bane- og kaste konkurrencerne og lidt flere til fodboldfinalen. Grønsværen består af naturligt græs lagt i modulære beholdere, som har indbygget overrislings- og dræningssystem.

Større begivenheder 
Det olympiske stadion er på forskellige tidspunkter blevet benyttet som hjemmebane af de tre større fodboldklubber i Athen-området: Olympiakos Piræus, Panathinaikos FC og AEK Athen. Rekorden for antal tilskuere er 75.263 og blev sat ved fodboldkampen mellem Olympiakos og Hamborg den 3. november 1983.

UEFA Champions League finalen 2007 afvikledes på banen den 23. maj 2007 mellem A.C. Milan og Liverpool F.C. og blev vundet af Milan 2-1. Også UEFA Champions League finalen 1994 blev vundet der af Milan, og banen har desuden lagt grønsvær til UEFA Champions League-finalen 1983 og UEFA Pokalvindernes finale 1987. 

Kunstnere, der har optrådt på stadion, omfatter blandt andre AC/DC, Bruce Springsteen & The E Street Band, Guns N' Roses, Madonna, George Michael, Pink Floyd, Robert Plant & The Strange Sensation, The Rolling Stones, Shakira, Svien og U2. Det berømte rockband, Bon Jovi vil spille på stedet den 20. juli 2011, hvilket vil blive deres første optræden i Grækenland.

P!nk skulle have optrådt på stadion under hendes I'm Not Dead-turne den 19. juli 2007, men hun aflyste showet på grund af sygdom.

Madonna optrådte foran 75.637 tilskuere ved hendes Sticky & Sweet-turne.

U2 optrådte for 82.662 under deres U2360-turne den 3. september 2010, hvilket gør dette til den mest besøgte koncert i Grækenland nogensinde.

Galleri

Se også 
Olympisk stadion

Kilder

Eksterne henvisninger 

 Officiel hjemmeside
 Athens Olympic Stadion "Spyros Ludvig" – Mange fotos og detaljeret historie fra stadia GR

Idrætsanlæg i Grækenland
Frederik Carl Christian Hansen

Frederik Carl Christian Hansen er navnet på flere personer:

 Frederik Carl Christian Hansen (arkitekt) (1858-1923) – dansk arkitekt
 Frederik Carl Christian Hansen (læge) (1870-1934) – dansk læge, professor og bogsamler
Boardwalk Empire

Boardwalk Empire er en amerikansk dramaserie skabt af Terence Winter, der havde premiere på HBO den 19. september 2010.

Den kritikerroste serie har indtil videre vundet en Golden Globe for "Bedste Dramaserie" (2010) samt for "Bedste Skuespiller i en Dramaserie" (2010), der gik til Steve Buscemi.

Executive producers inkluderer Martin Scorsese, Mark Wahlberg, Tim van Patten og Stephen Levinson.

Synopsis 
Boardwalk Empire er et periodisk drama, der er centreret omkring Enoch "Nucky" Thompson (baseret på politikeren Enoch L. Johnson), en politisk figur der kontrollerede Atlantic City under den såkaldte forbudstid  tilbage i 1920'erne og 1930'erne. Serien implementerer et større antal historiske karakterer, som interagerer med Thompson i hans personlige og politiske liv. Bl.a. kan nævnes Al Capone, Charles "Lucky" Luciano, Edward L. Bader og Arnold Rothstein. Thompsons illegale aktiviteter er som regel hovedfokus for seriens narrativ, hvilket bl.a. fører til flere møder med loven, gangstere og korrupte politikere.

Hovedroller 
 Steve Buscemi som Enoch "Nucky" Thompson – En magtfuld korrupt politisk aktør i Atlantic City.
 Michael Pitt som James "Jimmy" Darmody – Nuckys protégé, som er hjemsøgt af sine oplevelser fra Første Verdenskrig.
 Kelly Macdonald som Margaret Schroeder – En ung irsk enke og moder, der hjælpes af Nucky. Bliver sidenhen hans elskerinde, og senere hans kone.
 Michael Shannon som Nelson Van Alden – En dyster prohibition agent, der identificerer Nucky som nøglen til Atlantic Citys underverden.
 Shea Whigham som Elias "Eli" Thompson – Nucky's lillebror og sherif i Atlantic City distriktet.
 Aleksa Palladino som Angela Darmody – Jimmy's kone og mor til hans unge søn.
 Michael Stuhlbarg som Arnold Rothstein – En magtfuld og intelligent New York gangster, der har forretninger med Nucky.
 Stephen Graham som Al Capone – En voldelig Chicago-gangster med store ambitioner.
 Vincent Piazza som Charles "Lucky" Luciano – Siciliansk-amerikansk gangster og en af Rothsteins håndlangere.
 Paz de la Huerta som Lucy Danziger – Nucky's temperamentsfulde elskerinde og en tidligere Ziegfeld Follies danser.
 Michael Kenneth Williams som Chalky White – Nucky's modstykke i Atlantic City's sorte samfund.
 Anthony Laciura som Eddie Kessler – Nucky's overvældede og nervøse tyske assistent og butler, som ofte er i modtagerrollen af sin arbejdsgivers vredesudbrud.
 Paul Sparks som Michael "Mickey Doyle" Kozik – Atlantic City smugler. Doyle er baseret på den virkelige gangster Mickey Duffy.
 Dabney Coleman som Commodore Louis Kaestner – Nucky's mentor og forgænger i Atlantic City, som senere bliver afsløret som Jimmy's biologiske far. Baseret på den tysk-amerikanske politiker Louis Kuehnle.

Eksterne henvisninger 
 
Amerikanske tv-serier fra 2010'erne
Tv-programmer fra HBO
Carl Christian Hansen

Carl Christian Hansen eller C.C. Hansen er navnet på flere personer:

 Carl Christian Hansen (fotograf) (1809-1891) – dansk fotograf
 Carl Christian Hansen (stabsintendant) (1873-1952) – dansk stabsintendant
 Carl Christian Hansen (skibsreder) (1878-1955) – dansk skibsreder, direktør for Østasiatisk Kompagni

Desuden:
 Carl Hansen (borgmester) (1870-1940) – dansk redaktør, politiker og borgmester i Skive (Carl Christian Hansen)
 Carl Hansen (1873-1954) (1873-1954) – dansk kunstmaler (Carl Christian Ferdinand Hansen)
 Carl Christian Fleischer-Hansen (1894-1948) – dansk overlæge, dr.med.
 Constantin Hansen (1804-1880) – dansk kunstmaler (Carl Christian Constantin Hansen)
 Frederik Carl Christian Hansen (arkitekt) (1858-1923) – dansk arkitekt
 Frederik Carl Christian Hansen (læge) (1870-1934) – dansk læge, professor og bogsamler
Mengs

Mengs er et efternavn båret af flere personer:
 Ismael Mengs
 Anton Rafael Mengs
 Therese Concordia Mengs
Vester Sottrup Station

Vester Sottrup Station er en tidligere station i Vester Sottrup på Sønderborgbanen i Jylland. Den åbnede for trafik i 1901, oprindeligt med 3 spor, det ene til godstrafik. Allerede i 1910 blev der dog lagt et fjerde spor, da der blev åbnet en sidebane til Skelde på Broagerland (Broagerbanen). Denne sidebane blev dog nedlagt igen i 1932 og det fjerde spor blev også fjernet. 

Fra den 25. maj 1974 standsede togene ikke længere på denne station. Dog var der godstrafik frem til 1. maj 1977.

Stationsbygningen blev nedrevet i 1986. Den var næsten identisk med Avnbøl Station.

Nedlagte jernbanestationer i Danmark
Stationer på Sønderborgbanen
Stationer i Sønderjylland (i Danmark)
Bygninger, konstruktioner og anlæg i Sønderborg Kommune
Gaia (pigenavn)

Gaia er et dansk pigenavn. Navnet er godkendt af Familiestyrelsen.
Ifølge Danmarks Statistik var der 130 personer med navnet Gaia i Danmark, pr 1. januar 2011.
Gaia har navnetallet 9 ("Humanisten") inden for numerologien.
Andre former for stavemåder: Gaya, Gaja.

Gaia kommer fra græsk. I den græske mytologi er Gaia jordens gudinde. Oprindeligt mente man at Gaias krop var alt landjorden i verden og at titan Okeanos (verdenshavet) omkransede hende.
Pigenavne
Ragebøl Station

Ragebøl Station er en tidligere station i Ragebøl på Sønderborgbanen i Jylland. Den åbnede for trafik i 1901 og var en forholdsvis stor station når man ser på persontrafikken. Stationen blev nedsat til trinbræt i 1956 og lukkede endeligt for trafik i 1963.

Stationsbygningen kom efter lukningen i privat eje og eksisterer stadig.

Nedlagte jernbanestationer i Danmark
Stationer på Sønderborgbanen
Stationer i Sønderjylland (i Danmark)
Bygninger, konstruktioner og anlæg i Sønderborg Kommune
Himmelmark

Himmelmark (dansk) eller Hemmelmark (tysk) er en herregård i det nordlige Tyskland, beliggende på halvøen Svans i Sydslesvig nord for købstaden Egernførde.

Hovedbygningen blev opført i begyndelsen af 1900-tallet i engelsk landhusstil. To stråtækte ladebygninger er fra 1700-tallet. Himmelmarks historie spores tilbage til middelalderen, hvor den tilhørte familien Sehested. Som tilhænger af Christian 2. kom Schack Sehested under grevens fejde i konflikt med den nye kong Frederik 2.. Det betød, at godset kom i statens besiddelse i 1527. Efter flere ejerskifter kom gården i 1800-tallet i Heinrich von Preußens eje. Heinrich von Preußen var storadmiral i den tyske marine og bror til  kejser Wilhelm 2..

Himmelmark blev første gang nævnt 1462. Stednavnet henviser til det oldnordiske mandsnavn Hammall, som i gammeldansk blev til Hæmæl. Efter an anden forklaring går navnet tilbage til olddansk *hæmil for en forhøjning eller en klint.

Referencer 

Svans 
Egernførde
Herregårde i Slesvig-Holsten
Lundtoft Station

Lundtoft Station er en tidligere station i Lundtoft på Sønderborgbanen i Jylland. Den åbnede for trafik i 1901, blev nedsat til trinbræt i 1966 og lukkede endeligt for trafik i 1974.

Nedlagte jernbanestationer i Danmark
Stationer på Sønderborgbanen
Stationer i Sønderjylland (i Danmark)
Bygninger, konstruktioner og anlæg i Aabenraa Kommune
Rinkenæs Station

Rinkenæs Station er en tidligere station i Rinkenæs på Sønderborgbanen i Jylland. Den åbnede for trafik i 1901, dengang med to spor. Omkring 1914 blev der lagt et tredje spor. Stationen blev nedsat til trinbræt i 1966 og endeligt nedlagt i 1974.

Stationsbygningen blev solgt til privat ejer i 1966 og eksisterer stadig.

Nedlagte jernbanestationer i Danmark
Stationer på Sønderborgbanen
Stationer i Sønderjylland (i Danmark)
Bygninger, konstruktioner og anlæg i Sønderborg Kommune
Euterpe

Euterpe er fra den græske mytologi og hun var først musikkens muse – og i senantikken lyrikkens muse afbilledet med en fløjte. Nogle få mener hun opfandt en aulos – også kendt som dobbeltfløjten, selvom de fleste mytografer tilskriver Marsyas denne opfindelse.

Hun er datter af Zeus og Mnemosyne. Hun blev besvangret af flodguden Strymon. De fik en søn, Rhesus. Ifølge Homer's Iliaden blev han dræbt af Diomedes ved Troja.

Eksterne henvisninger 

Væsener i græsk mytologi
Maniitsoq Museum

Maniitsoq Museum er et historisk museum og et kulturmuseum i byen Maniitsoq på vestkysten af Grønland.

Området har været befolket i over 4.000 år, og museet viser billeder og arkælogiske fund fra disse bosætninger. Museet viser fund fra både Saqqaq-kulturen, vikingetiden og den senere Thule-kulturen. 

Museet består af fire bygninger, og bygningene stammer fra 1840-tallet, fra kolonitiden. Bygningene lå oprindeligt i centrum af byen, men blev i begyndelsen 1970'erne flyttet til nordsiden af byen, da fiskefabrikken skulle bygge ud. 

En af bygningerne er viet til den lokale kultur, og udstiller malerier, skulpturer, udskæringer og andet kunsthåndværk fra Maniitsoqområdet.

Eksterne henvisninger 
 Billede af museet  

Museer på Grønland
Qeqqata Kommune
Tolk-Schau

Tolk-Schau er en forlystelsespark i Tolkskov i det sydlige Angel i Sydslesvig. Parken omfatter et område på cirka 30 hektar og henvender sig primært til familier med børn. Af forlystelser kan blandt andet nævnes flere rutschebaner, gynger, radiobiler, en sommerkælkebane, en lille dyrehave, en eventyrskov samt to damplokomotiver. Tolk-Schaus smalsporede park-bane med en sporvidde på 600 mm kører på en separat rundstrækning gennem parkområdet. I en del af parken blev der opstillet kopier af op til 45 meter store dinosaurere. Desuden findes miniaturemodeller af byen Kappel i målestok 1:50 og af 1600-tallets Slesvig med domkirken i målestok 1:10.

Tolk-Schau blev oprettet som en eventyrpark i 1960erne og blev efterfølgende udbygget til den nyværende forlystelsespark. Parken er beliggende få kilometer nord for byen Slesvig i Tolkskov. Forlystelsesparkens navn henviser til Tolkskovs fortyskede stednavn Tolkschau.

Eksterne links 
Tolk-Schau  og 
	

Forlystelsesparker i Tyskland
Angel
Qaanaaq Museum

Qaanaaq Museum er et museum i byen Qaanaaq, som ligger i Qaasuitsup Kommune, helt nordvest i Grønland.

Museumsbygningen er de opdagelsesrejsendes Knud Rasmussen og Peter Freuchens handelsstation (Thule Handelsstation), som er flyttet fra Uummannaq (Dundas) til Qaanaaq.

Eksterne henvisninger 
 Billede af museet (arkiveret)
 Fotografi fra 1909, som hænger på museet (arkiveret) 

Museer på Grønland
Avannaata Kommune
Qasigiannguit Lokalmuseum

Qasigiannguit Lokalmuseum er et museum i Qasigiannguit på vestkysten af Grønland.

Museet åbnede i 1984, i forbindelse med byens 250-årsjubilæum.

Museet viser bl.a. arkælogiske fund fra Saqqaq-kulturen som befolkede Grønland i år 2.400 f.Kr. Man har fundet særlige mange bevarede fund på bopladsen Qeqertasussuk syd for Akulliit, ved Sydøstbugten..

Museumsområdet består af 5 bygninger med forskellige udstillinger.

Eksterne henvisninger 
 Officiel hjemmeside (arkiveret)

Museer på Grønland
Museer etableret i 1984
Qaasuitsup Kommune
Filet-O-Fish

Filet-O-Fish er en sandwich, som man kan købe i McDonald's restauranter. Burgeren består af en bolle, et stykke paneret og saltet fisk, tartarsauce og en skive ost.

Historie 
Filet-O-Fish blev introduceret hos McDonald's i USA i 1963, først som et regionalt tilbud i Cincinnati området. I 1965 kom den på den nationale menu i USA, som det første produkt efter grundlæggelsen i 1948. Filet-O-Fish blev opfundet af Lou Groen, en franchisetager i Cincinnati, for at integrere og gøre McDonald's mere populær hos den romerskkaltolske kirke, som var meget dominant, i det område af Cincinnati som hans restaurant lå i.

Fisken 
I 2001 begyndte McDonald's at undersøge deres leverandører af fisk til Filet-O-Fish. Resultatet af denne undersøgelse viste, hvilke leverandører der var bæredygtige, og dermed begyndte de at sortere i deres leverandører. De gik væk fra leverandører, der ikke kunne levere bæredygtigt, og de leverandører der ikke levede op til særlige standarder.
"Our suppliers are helping unsustainable fisheries to improve. And, where fisheries are not improving fast enough, we have moved our purchases elsewhere"
- Gary Johnson, Senior Director, McDonald's Worldwide Supply Chain Management
I 2007 advarede McDonald's Japan og McDonald's Thailand imod at købe fisk fra en russisk producent (Russian Alaskan Pollack – RAP). I 2010 gik også McDonald's Kina væk fra at bruge denne leverandør.

Promovering 
Filet-O-Fish blev promoveret meget i McDonaldland. Her var der et område som hed Filet-O-Fish Floden, og den havde endda også sin egen skurk/figur nemlig kaptajn Crook.

McDonald's
Sandwich
Qeqertarsuup Katersugaasivia

Qeqertarsuup Katersugaasivia er et museum i Qeqertarsuaq, som ligger på Disko på vestkysten af Grønland. 

I 1992 blev den gamle Landfogdbolig i byen lavet om til et museum. Huset er bygget i 1840'erne, men fremstår den dag i dag, som det gjorde efter ombygningen i 1855. Fra denne tid og frem til Nordgrønlands Inspektorat blev afviklet i 1950, har huset været brugt af både inspektører og landsfogeder. Derefter blev bygningen brugt som lejlighed til 1980'erne, og efter nogle år som privatbolig blev den ombygget til museum i 1992. 

Museet har udstillinger i begge etager i hovedbygningen og i en sidebygning. Om sommeren er der også udstillinger udendørs. Udstillingerne dækker mange områder indenfor grønlandsk historie og kultur, fra grønlandske juleskikke til fangstkultur og fangstredskaber, kunsthåndværk og den arktiske stations historie. Der er også en udstilling med malerier af Jacob Danielsen.

Museer på Grønland
Museer etableret i 1992
Qaasuitsup Kommune
Per Soelberg Sørensen

Per Soelberg Sørensen (født 29. december 1944) er en dansk neurolog, der er professor i neurologi på Københavns Universitet og leder af Danish Multiple Sclerosis Center. Han har tillige skrevet flere fagbøger inden for sit område.

Sørensen er uddannet læge fra Københavns Universitet i 1971 og blev speciallæge i neurologi i 1981.
Han blev dr.med. fra Københavns Universitet i 1986 på baggrund af en afhandling med titlen  Studies of vasopressin in the human cerebrospinal fluid.
Han har især forsket i multipel sklerose.

Per Soelberg Sørensen var medlem af det første bedømmelsesudvalg, der i 2003 afviste Milena Penkowas doktorafhandling.
Ralf Hemmingsen, den daværende dekan, nedsatte et skandinavisk ekspertpanel, der skulle vurdere, om sagen skulle rejses ved Udvalgene vedrørende Videnskabelig Uredelighed. Ekspertpanelet underkendte imidlertid bedømmelsesudvalgets kritik af disputatsen og rettede kritik mod bedømmelsesudvalget.
Efter at Københavns Universitet, nu med Hemmingsen som rektor, i 2011 politianmeldte Penkowa for bedrageri og dokumentfalsk, beklagede Hemmingsen forløbet over for Sørensen.

Bibliografi

Henvisninger 

Professorer fra Københavns Universitet
Neurologer fra Danmark
Personer i Kraks Blå Bog
Faglitterære forfattere fra Danmark
Dansksprogede forfattere fra Danmark
Steed Malbranque

Steed Malbranque (født 6. januar 1980 i Mouscron, Belgien) er en belgisk-født fransk fodboldspiller, som i øjeblikket spiller for  Lyon. Malbranque er især kendt fra sin tid i den engelske Premier League, hvor han optrådte for Fulham, Tottenham og Sunderland.

Karriere

Olympique Lyon 
Malbranque startede karrieren ud som ungdomsspiller i Lyon fra 1995 til 1997, hvorefter han indgik i Lyons seniortrup. Han fik sin professionelle debut den 21. februar 1998 i en alder af 18 år, og spillede de næste tre år 96 kampe for det franske mandskab.

Under opholdet optrådte Malbranque både i Champions League og i UEFA Cuppen.

Fulham F.C. 
I 2001 tog Malbranque springet til Premier League, da han blev købt af Fulham for cirka 4.5 millioner engelske pund. Franskmanden fik sin debut i et 3-2 nederlag på Old Trafford mod Manchester United.

Under sit ophold i Fulham blev den lille vævre franskmand en fanfavorit, og i sine fem år på Craven Cottage spillede Malbranque 211 kampe og scorede 44 mål.

Franskmandens exit gav dog tilhængerne en dårlig smag i munden, da Malbranque afviste en gavmild kontrakt fra klubben, og i 2006 skiftede midtbanespilleren til Tottenham for to millioner pund.

Tottenham Spurs 
Malbranque fik sin debut for Tottenham den 8. november på White Hart Lane i en cup-kamp mod Port Vale og scorede sit første mål knap en måned senere i en 5-1 sejr over Charlton Athletic.

Sunderland A.F.C. 
Den 30. juli, 2008 skiftede Malbranque sammen med holdkammeraterne Pascal Chimbonda og Teemu Tainio til Sunderland på en fire-årig kontrakt. Han forlod klubben i sommeren 2011 efter at være blevet marginaliseret af manager Steve Bruce.

St. Étienne 
Malbranque fik kun en enkelt optræden for Saint-Étienne, før han fik kontrakten ophævet af personlige årsager.

Titler 
 League Cup 2007-08 med Tottenham

Fodboldspillere fra Frankrig
Fodboldspillere fra Sunderland A.F.C.
Fodboldspillere fra Tottenham Hotspur F.C.
Fodboldspillere fra Fulham F.C.
Fodboldspillere fra Olympique Lyon
Fodboldspillere fra AS Saint-Étienne
Hotel Strandtangen

Hotel Strandtangen er et hotel, der ligger ved Skive med Skive Fjord på den ene side og Krabbeholm Skov til den anden side.

Skive midtby ligger 2,5 km fra Hotel Strandtangen. 

Hotellet har 49 dobbeltværelser og 2 enkeltværelser.

Eksterne henvisninger 
 Hotellets hjemmeside

Bygninger, konstruktioner og anlæg i Skive
Strandtangen
Grønlands Nationalmuseum og Arkiv

Grønlands Nationalmuseum og Arkiv () er en grønlandsk institution, som driver et museum og et centralt arkiv for at samle og tilgængeliggøre historiske dokumenter. GNA ligger i Godthåb, Grønlands hovedstad.

Museet 
Museet blev opført i midten af 1960'erne og var det første museum på Grønland.  Udstillingerne her indeholder både indsamlede genstande fra udgravninger i Grønland, og genstande som er overført fra Nationalmuseet i København.

I tillæg til at være et museum med udstillinger, arbejder museet også med arkæologiske udgravninger og huser det centrale register over fredede bygninger og fortidsminder i Grønland. Det bidrager også indenfor naturfredning og byplanlægning.

Samlingene dækker hele Grønlands 4-5.000 år gamle historie og har følgende udstillinger:

 Inuitterne (Saqqaq, Independence I-kulturen, Independence II-kulturen, Dorset-kulturen og Thule-kulturen)
 Nordboerne
 Gustav Holm-samlingen fra en ekspedition i 1880'erne (Konebådsekspeditionen)
 Polareskimoer omkring 1900
 Kajakker, herunder den ældste kajak fra 1700-tallet
 Kunst og kunsthåndværk, både tidlig og nyere kunst
 Fotosamling, billeder fra hele landet

Arkivet 
Det grønlandske Landsarkivet blev fusioneret med Landsmuseet i 1991. Arkivet samler og tilgængeliggør både private og offentlige dokumenter. Dokumenterne modtager det fra offentlige myndigheder, skoler, kommuneråd m.m. Dermed kan publikum finde historisk information, studere deres stamtræ med mere.

Mange af Sydgrønlands gamle arkiver gik tabt i 1959, da båden Hans Hedtoft gik ned. Alligevel er mængden af dokumenter stor. Pr. 1. januar 2006 bestod arkivet af 2.311 hyldemeter med arkiver. De ældste er fra 1733.

Henvisninger

Eksterne henvisninger 
   

Museer på Grønland
Bygninger, konstruktioner og anlæg i Nuuk
Kultur i Nuuk
Nationaldemokratiske parti (Egypten)

Det Nationaldemokratiske Parti NDP (Arabisk (sprog)|arabisk ‏الحزب الوطنى الديمقراطى), er et politisk parti i Egypten. Det har været medlem af den internationale organisation af socialdemokratiske og enkelte socialistiske partier Socialistisk Internationale. På grund af af de vedvarende uroligheder i Egypten blev partiet den 31.januar 2011 frataget deres medlemskab. 

Partiet blev der 2010 havde ca 2,5 mio. medlemmer, blev grundlagt 1978 af den daværende egyptiske præsident Anwar Sadat, som var dets formand indtil sin død i 1981. 

Partiets officielle ideologi er Socialismen, ganske vist i en islamsk socialistisk version. Partiet går ind for fred med Israel, for islamsk ret og for den politik Gamal Abdel Nasser og Anwar Sadat førte. 

Siden mordet på Anwar Sadat i 1981 har præsident Hosni Mubarak været partiets formand. A

Da partiet også er det samme som det autoritære regime, som forfølger sine politiske modstandere samt har en udbredt praksis med valgsvindel var NDP indtil januar 2011 den stærkeste politiske kraft i Egypten. 

Da der 2011 kom der til store demonstrationer i Egypten mod NDP og Hosni Mubarak, blev partiets hovedkvarter sat i brand af modstandere af Mubaraka politik. Bygningen udbrændte totalt.

Ekstern henvisning 
 :de:Nationaldemokratische Partei (Ägypten)

Socialistiske partier
Egyptens politik